./data/phi0914/phi00137/phi0914.phi00137.perseus-lat1.xml
Titus Livius (Livy)
Acilio, quia       id expectari sciebat, satius visum est inopinatam adgredi rem et Lamiam       oppugnare:  nam et a Philippo prope ad excidium       adductos esse, et tunc eo ipso, quod nihil tale timerent, opprimi incautos       posse   profectus ab Elatia primum in hostium       terra circa Spercheum amnem posuit castra; inde nocte motis signis prima luce       corona moenia est adgressus   magnus pavor ac tumultus, ut in re improvisa,       fuit  constantius tamen, quam quis facturos crederet, in tam subito periculo,       cum viri propugnarent, feminae tela omnis generis saxaque in muros gererent, iam       multifariam scalis appositis urbem eo die defenderunt   Acilius signo receptui dato suos in castra medio ferme die       reduxit; et tunc cibo et quiete refectis corporibus, priusquam praetorium       dimitteret, denuntiavit, ut ante lucem armati paratique essent; nisi expugnata       urbe se eos in castra non reducturum   eodem       tempore, quo pridie, pluribus locis adgressus, cum oppidanos iam vires, iam       tela, iam ante omnia animus deficeret, intra paucas horas urbem cepit  ibi       partim divendita partim divisa praeda, consilium habitum, quid deinde faceret             nemini ad Naupactum iri placuit       occupato ad Coracem ab Aetolis saltu  ne tamen segnia aestiva essent et Aetoli       non  impetratam pacem ab senatu nihilo minus per suam cunctationem haberent,       oppugnare Acilius Amphissam statuit  ab Heraclea per Oetam exercitus eo       deductus   cum ad moenia castra posuisset, non       corona, sicut Lamiam, sed operibus oppugnare urbem est adortus  pluribus simul       locis aries admovebatur, et cum quaterentur muri, nihil adversus tale       machinationis genus parare aut comminisci oppidani conabantur;  omnis spes in armis et audacia erat: eruptionibus crebris       et stationes hostium et eos ipsos, qui circa opera et machinas erant, turbabant             multis tamen locis decussus murus erat, cum       adlatum est successorem Apolloniae exposito exercitu per Epirum ac Thessaliam       venire   cum tredecim milibus peditum et       quingentis equitibus consul veniebat  iam in sinum Maliacum venerat; et       praemissis Hypatam, qui tradere urbem, iuberent, postquam nihil responsum est       nisi ex communi Aetolorum decreto facturos, ne teneret se oppugnatio Hypatae       nondum Amphissa recepta, praemisso fratre Africano Amphissam ducit   sub adventum eorum oppidani relicta urbe — iam enim       magna ex parte moenibus nudata erat — in arcem, quam inexpugnabilem habent,       omnes armati atque inermes concessere